**José Ignacio Noguerol y Camba**, nado no século XVII, foi un poeta dos Séculos Escuros. É principalmente coñecido pola súa participacións nos xogos florais da Coruña no ano 1707 e a única obra súa da que se ten constancia é o romance *Versos gallegos a Nuestras Señora de Reza*.

*El Clarín de la fama y cithara de Apolo con métricos rasgos a las reales fiestas que en el felicissimo nacimiento de...* 1708.

Nas Festas Minervais
--------------------

O día 25 de agosto do ano 1707, con motivo do nacemento do príncipe Luís Jacobo, leváronse a cabo unhas xustas literarias en Ourense, nas que Noguerol y Camba saíu vitorioso, publicando no ano 1708 o seu romance "Versos gallegos a Nuestra Señora de Reza, por avernos dado un Príncipe en nuestra Reyna y Señora María Gabriela, por un Autor no conocido, ni dado a luz, por mano de D. Joseph Noguerol, su mismíssimo hermano". O obxectivo deste poema era loar a raíña María Luísa de Savoia por dar a luz a un fillo varón que, nun futuro, se convertería no rei Lois I de España. A autoría deste poema con características propias da influencia barroca foi confirmada por Xosé María Álvarez Blázquez.

*El idioma gallego, su antigüedad y vida*, tomo I, de Antonio de la Iglesia, 1886.
Segundo Benito Varela Jácome, este romance aparece plasmado no cancioneiro poético de Baltasar Rubio, que recibe o nome de *El Clarín de la fama y cithara de Apolo con métricos rasgos a las reales fiestas que en el felicissimo nacimiento…*  (1708, Santiago de Compostela), no que se relata este evento, ademais de facer mención dos poetas que participaron nas Festas Minervais. Nesta alusión inclúese o poeta xa mencionado arriba xunto con outras personalidades como Antonio de Ulloa Pardo, Tomás de Losada ou Diego Sarmiento Sotomayor.

Análise do romance
------------------

Temas tratados
Este romance xira en torno a dous temas principais: por un lado, a loanza á Virxe de Reza por axudar a raíña a que esta quedase encinta —recibindo o título co que se honrou a Señora na capital auriense, o de Patroa— e, por outro lado, fai unha crítica aos escribáns alegando que este poema lle pertence a el. Polo tanto, acúsaos de ladróns e preguiceiros por non realizaren ben o seu traballo dado que, ás veces, apuntan mal o que escoitan e iso fai que o poeta perda prestixio. Desta maneira, poderíase dicir que este poema presenta trazos de cantiga de escarnio.

Análise formal
Este poema trátase dun romance que, tal e como o seu nome indica, consiste nunha construción poética de arte menor composta principalmente por 10 versos octosílabos por estrofa, aínda que neste caso hai 12 na segunda. A súa rima é asonante nos versos pares e libre nos impares, e o seu esquema varía do tradicional, que sería –a-a-a-a-a-a-a-a-a-a-a.

No referente aos recursos estilísticos, cabe mencionar o posible dobre, propio da literatura medieval, entre os versos décimo segundo, décimo terceiro e os décimo noveno e vixésimo, dada a repetición do adverbio se e a conxunción que. Tamén chama a atención o paralelismo nos versos oitavo, noveno e décimo polo uso da preposición por e diferentes adxectivos.

Notas
-----

1. ↑  "A Literatura no Século XVIII: a Ilustración Galega" (2010). HLG AS-PG.
2. ↑  *El Clarín de la fama y cithara de Apolo con métricos rasgos a las reales fiestas que en el felicissimo nacimiento…* en Galiciana, Biblioteca de Galicia.

Véxase tamén
------------

### Bibliografía

* Álvarez Blázquez, Xosé María (1959). *Escolma de poesía galega*. II. A poesía dos séculos XIV a XIX (1354-1830). Vigo: Editorial Galaxia.
* Carré Aldao, Eugenio (1909). *La literatura gallega en el siglo XIX* p. 143. A Coruña: Librería Regional de Carré *(en castelán)*.
* Fernández del Riego, F. (1992) [1990]. *Diccionario de escritores en lingua galega* (2ª ed.). Do Castro. p. 667. ISBN 84-7492-465-0.
* Gómez, A.; Queixas, M. (2001). *Historia xeral da literatura galega*. A Nosa Terra. p. 88. ISBN 84-95350-79-3. Arquivado dende o orixinal o 02/07/2017. Consultado o 19/04/2019.
* Iglesia, Antonio de la. (1886). *El idioma gallego, su antigüedad y vida* Tomo I. Biblioteca Gallega.
* Varela Jácome, Benito (1951). *Historia de la literatura gallega* (en castelán). Santiago de Compostela: Porto y Cía. Editores.
* Vilavedra, Dolores, ed. (1995). *Diccionario da literatura galega. Autores* **I**. Vigo: Editorial Galaxia. pp. 405–406. ISBN 84-8288-019-5.


|  |  |
| --- | --- |
|  | A Galifontes posúe textos orixinais acerca de:  ***José Noguerol y Camba*** |

|  |  |
| --- | --- |
|  | Wikimedia Commons ten máis contidos multimedia na categoría:  ***José Noguerol y Camba*** |

### Outros artigos

* María Luísa de Savoia
* Lois I de España
* Séculos Escuros
* Literatura galega dos Séculos Escuros

### Ligazóns externas

* "Versos a nosa Señora de Reza" (1708) Corpus dixital de textos galegos da Idade Moderna, Instituto da Lingua Galega, USC.
* *El Clarín de la fama y cithara de Apolo con métricos rasgos a las reales fiestas que en el felicissimo nacimiento…* en Galiciana, Biblioteca de Galicia.
* *Os Séculos Escuros e a Ilustración Galega*. "A Literatura no Século XVIII: a Ilustración Galega "HLG. Asociación Socio-Pedagóxica Galega.